als_Latn dik_Latn sag_Latn
aSport - Premtimi i bërë nga Kryeministri i Shqipërisë Edi Rama për rinkonstruksionin e stadiumit Loro Boriçi, i cili duhet të jetë i gatshëm për ndeshjen e kthimit Shqipëri-Serbi, duket se është lënë plotesisht në harresë.
Mbas ndeshjes Serbi-Shqipëri Kryeministri Rama zyrtarisht dha lajmin: “Kam marrë vendimin për t’i vënë një datë çeljes së dyerve të stadiumit të ri olimpik të Shkodrës, me të gjithë parametrat e UEFA-s : 15 tetor 2015. Në ndeshjen e kthimit Shqipëri – Serbi, duhet të ketë vend për të paktën njëzet mijë zemra kuqezi.”
Kanë kaluar më shumë se tre muaj dhe në janar të këtij viti ishte pritur fillimi i punimeve, por asgjë nuk ka ndodhur deri tani. U mendua se stadiumi mund të rikonstruktohej shumë shpejt, pas mbërritjes në Shkodër të një kompanie për të bërë matjet topografike në tetor, e cila u vu nën ‘presion’ për të bërë matjet sa më shpejt, në mënyrë që të fillonte projekti.
Të gjithë presin të dinë se kur do të mbarojë rikonstruktimi i stadiumit Loro Boriçi, por deri tani nuk ka asnjë veprim konkret dhe duket se projekti është harruar plotësisht.
You must be logged in to post a comment Login
als_Latn als_Latn als_Latn als_Latn eng_Latn